บูมเมอแรง (อัลบั้มธงไชย แมคอินไตย์)

บูมเมอแรง เป็นอัลบั้มเพลงที่ 5 ของธงไชย แมคอินไตย์ ในสังกัด จีเอ็มเอ็ม แกรมมี่ ออกวางแผงจำหน่ายในปี พ.ศ. 2533 โดยมี สมชาย กฤษณะเศรณี เป็นโปรดิวเซอร์ โดยถูกจัดให้เป็นอัลบั้มที่ดีที่สุดของแกรมมี่ในปีดังกล่าว ซึ่งเป็นคนแรกของจีเอ็มเอ็ม แกรมมี่ ที่มียอดขายเกิน 2 ล้านตลับ โดยยอดขายรวมมากกว่า 2.5 ล้านตลับ และถูกจัดให้เป็นอัลบั้มที่เป็นที่สุดแห่งปี 1990 สำหรับเพลงเปิดตัวคือเพลง บูมเมอแรง ออกอากาศทางโทรทัศน์พร้อมภาพยนตร์เพลงที่กำกับโดย ดล ผดุงวิเชียร ซึ่งถือเป็นการเปิดตัวที่ไม่เหมือนอัลบั้มอื่นๆของเบิร์ดที่เน้นภาพลักษณ์อบอุ่น โดยอัลบั้มนี้นำเสนอเบิร์ดเป็นฮีโร่ที่มาพร้อมกับอาวุธ คือ บูมเมอแรง ในภาพลักษณ์เรียบง่าย และต่อเนื่องด้วยการเปิดตัวเพลง คู่กัด อีกหนึ่งเพลงดังแห่งยุค และเพลงดังอื่นๆ อาทิ เพลงเงียบๆ คนเดียว เพลงหมอกหรือควัน เป็นต้น และจากความสำเร็จของอัลบั้มดังกล่าวทำให้เบิร์ดมีทัวร์คอนเสิร์ตที่ใช้ชื่อว่า "มนุษย์บูมเมอแรง" ทุกภาค และต่อเนื่องด้วยคอนเสิร์ตแบบเบิร์ดเบิร์ดโชว์ ครั้งที่ 4 โดยรายชื่อเพลงอัลบั้มบูมเมอแรง ดังนี้

รายชื่อเพลง

เครดิต 
กีต้าร์ : ชาตรี คงสุวรรณ/ชาย ขำเลิศกุล

คีย์บอร์ด : อภิไชย เย็นพูนสุข

เบส : สมชาย กฤษณะเศรณี

แซกโซโฟน : เทวัญ ทรัพย์แสนยากร

ประสานเสียง : แหม่ม,ป้อม,ฉ่าย,จ๊อด,ปุ้ม

บันทึกเสียง : เวช,หมู

มิกซ์เสียง : เรวัต พุทธินันทน์

โปรดิวเซอร์ : สมชาย กฤษณะเศรณี

Executive Producer : เรวัต พุทธินันทน์

ห้องบันทึกเสียงศรีสยาม พฤศจิกายน 2532 - กุมภาพันธ์ 2533

รางวัลและความสำเร็จ
ปี 2533 "อัลบั้มที่ประสบความสำเร็จสูงสุด " มอบรางวัลโดยบริษัทไทยน้ำทิพย์ ผู้ผลิตเครื่องดื่มโค้ก ประเทศไทย ในโอกาสที่อัลบั้มเบิร์ด "บูมเมอแรง" ประสบความสำเร็จสูงสุด โดยมียอดจำหน่ายเทปเกิน 2 ล้านตลับ
ปี 2534 "นักร้องที่มียอดจำหน่ายเทปขายดีที่สุด" อัลบั้ม "บูมเมอแรง" ยอดจำหน่าย 2 ล้านตลับ จากสรุปผลโดยหนังสือพิมพ์เอกชน ปีที่ 1 ฉบับที่ 1 ปี 2534 
ปี 2552 จัดให้เป็น "อัลบั้มที่มียอดจำหน่ายเทปสูงสุด" อัลบั้ม "บูมเมอแรง" ปี 2533 ยอดจำหน่ายเทป 2 ล้านตลับ จากสกุ๊ป "ย้อนวันวานล้านตลับ ยุครุ่งเรืองวงการเพลงไทย" ของหนังสือพิมพ์คม ชัด ลึก 
ปี 2559 เพลง "คู่กัด" ถูกจัดให้เป็นอันดับ 1 "เพลงฮิตที่สุดของปี 1990" จาก 10 เพลงฮิตที่สุดของปี 1990 สรุปโดยเว็บไซต์ข่าว Sanook.com วันที่ 6 ตุลาคม 2559
ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1990" อันดับ 1  จากการจัดอันดับ 6 อัลบั้มที่ดีที่สุดของแกรมมี่ ปี 1990 โดย GMM Superstar- Label Under GMM Trading วันที่ 18 ธันวาคม 2559
ปี 2560 ได้รับการจัดอันดับให้เป็น "อัลบั้มแห่งทศวรรษ" อันดับ 3 ในรอบ 10 ปี (ยุค 90 : จาก 1990-1999) สร้างสถิติ 2 ล้านตลับแรกของนักร้องแกรมมี่ โดย GMM Superstar วันที่ 1เมษายน 2560
ปี 2560 ได้รับการจัดอันดับให้เป็น "อัลบั้มขายดีที่สุดตลอดกาลของแกรมมี่" อันดับ 4 ยอดขายเกิน 2 ล้านตลับ โดย GMM Superstarสรุปการจัดอันดับ 33 BEST-Selling Albums of ALL TIME "33 อัลบั้มขายดีที่สุดตลอดกาลของแกรมมี่" วันที่ 6 พฤษภาคม 2560
ปี 2560 ได้รับการจัดให้เป็นอันดับ 3 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar วันที่ 9 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 2 ล้านตลับแรกของศิลปินแกรมมี่
ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1990" จากสรุปที่สุดในความทรงจำ ที่สุด..ของแกรมมี่ วันที่ 13 มกราคม 2561 โดย GMM Superstar 
ปี 2563 ได้รับการจัดให้เป็น  "อัลบั้มล้านตลับเร็วที่สุด" อันดับ 4 ใช้เวลา 6 สัปดาห์ จากสรุป 10 อันดับ อัลบั้มล้านตลับเร็วที่สุดของแกรมมี่ วันที่ 1 มีนาคม 2563 โดย GMM Superstar
ปี 2564 ได้รับการจัดให้เป็น  "อัลบั้มขายดีที่สุดตลอดกาล" อันดับ 6 ยอดขายรวมศิลปิน ชาย หญิง กลุ่ม รวมทั้งโปรเจค และอัลบั้มพิเศษ จากสรุป 100 อันดับ อัลบั้มขายดีที่สุดตลอดกาลของแกรมมี่ เดือนธันวาคม 2564 โดย GMM Superstar

อ้างอิง 

อัลบั้มเพลงของธงไชย แมคอินไตย์
อัลบั้มเพลงไทยสากล
อัลบั้มเพลงในปี พ.ศ. 2533
อัลบั้มเพลงของค่ายจีเอ็มเอ็ม แกรมมี่